open-index/open-wikipedia-markdown huggingface dataset:
เจริญโภคภัณฑ์อาหาร

**บริษัท เจริญโภคภัณฑ์อาหาร จำกัด (มหาชน)** (, ชื่อย่อ:CPF) เป็บริษัทในเครือเจริญโภคภัณฑ์ จดทะเบียนเป็นบริษัทจำกัดเมื่อวันที่ 17 มกราคม พ.ศ. 2521 ในนาม “บริษัท เจริญโภคภัณฑ์อาหารสัตว์ จำกัด” ด้วยทุนจดทะเบียนเริ่มแรก 5 ล้านบาท โดยเริ่มด้วยธุรกิจอาหารสัตว์บกและการเลี้ยงสัตว์บกในประเทศไทย และในปี 2531 ได้ขยายเข้าสู่ธุรกิจการเลี้ยงกุ้งครบวงจร ซีพีเอฟได้รับอนุญาตให้นำหุ้นสามัญเข้าจดทะเบียนเป็นหลักทรัพย์จดทะเบียนในตลาดหลักทรัพย์ภายใต้ชื่อย่อหลักทรัพย์ว่า “CPF” ในเดือนธันวาคม 2530 และแปรสภาพเป็นบริษัทมหาชนในวันที่ 27 มกราคม พ.ศ. 2537

## ผู้ถือหุ้นรายใหญ่
* ข้อมูล ณ วันที่ 25 มิถุนายน พ.ศ. 2557  

## คดีความ

### ปลาหมอคางดำ

## อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทไทยที่ก่อตั้งในปี พ.ศ. 2521
หมวดหมู่:บริษัทอาหารของไทย
หมวดหมู่:ธุรกิจอาหาร
น้ำตาลครบุรี

**บริษัท น้ำตาลครบุรี จำกัด (มหาชน)** (อังกฤษ: Khonburi Sugar Public Company Limited ชื่อย่อ:KBS) น้ำตาลครบุรี เป็นกลุ่มบริษัทที่ดำเนินธุรกิจผลิตและจำหน่ายน้ำตาลทรายครบวงจร ธุรกิจพลังงานชีวมวล รวมถึงธุรกิจต่อเนื่อง โดยมีการจำหน่ายน้ำตาลทรายให้กับลูกค้าทั้งในประเทศและต่างประเทศภายใต้ตราสินค้า KBS ได้แก่ ผลิตภัณฑ์น้ำตาลทรายขาวบริสุทธ์ (KBS FIRST) ผลิตภัณฑ์น้ำตาลทรายธรรมชาติ (KBS BROWN) และผลิตภัณฑ์น้ำตาลทรายผสมซูคาโรส (KBS 2X) เป็นต้น

ปัจจุบันบริษัทมีโรงงานผลิตน้ำตาลทราย กำลังการผลิต 35,000 ตันอ้อยต่อวัน และโรงไฟฟ้าชีวมวล กำลังการผลิต 58 เมกะวัตต์ ตั้งอยู่ที่              อำเภอครบุรี จังหวัดนครราชสีมา

## ประวัติ
บริษัทก่อตั้งขึ้นเมื่อปี พ.ศ. 2508 ในนาม บริษัท อุตสาหกรรมหนองใหญ่ จำกัด เพื่อดำเนินธุรกิจผลิตและจำหน่ายน้ำตาลทราย โดยมีที่ตั้งอยู่ในอำเภอหนองใหญ่ จังหวัดชลบุรี มีทุนจดทะเบียนเริ่มต้น 1 ล้านบาท มีกำลังการผลิตเริ่มต้น 1,500 ตันอ้อยต่อวัน  และบริษัทได้มีการขยายธุรกิจอย่างต่อเนื่องตามการขยายตัวของอุตสาหกรรมอ้อยและน้ำตาลในประเทศไทย ในช่วงปี 2510-2538 บริษัทได้เพิ่มทุนจดทะเบียนเป็น 100 ล้านบาท และขยายกำลังการผลิตเป็น 13,690 ตันอ้อยต่อวัน ในปี พ.ศ. 2539 เนื่องจากพื้นที่เพาะปลูกอ้อยทางภาคตะวันออกลดลง บริษัทจึงได้ย้ายฐานการผลิตไปอยู่ที่ อำเภอครบุรี จังหวัดนครราชสีมา 

ในช่วงปี 2540-2549 บริษัทได้ขยายกำลังการผลิตเป็น 21,000 ตันอ้อยต่อวัน ในปี พ.ศ. 2550 บริษัทได้เปลี่ยนชื่อเป็น บริษัท น้ำตาลครบุรี จำกัด ในปี พ.ศ. 2553 บริษัทได้เปลี่ยนชื่อเป็น บริษัท น้ำตาลครบุรี จำกัด (มหาชน) และได้ขยายกำลังการผลิต เป็น 23,000 ตันอ้อยต่อวัน ในปี พ.ศ. 2554 บริษัทได้เพิ่มทุนจดทะเบียนเป็น 500 ล้านบาท และนำหุ้นของบริษัทเข้าจดทะเบียนในตลาดหลักทรัพย์แห่งประเทศไทย ปัจจุบันบริษัทมีทุนจดทะเบียน 600 ล้านบาท

## เหตุการณ์สำคัญ

## การประกอบกิจการ
ธุรกิจของบริษัทแบ่งได้เป็น 2 ส่วน คือ

#**ธุรกิจผลิตและจำหน่ายน้ำตาล** 
#* น้ำตาลทรายดิบ
#* น้ำตาลทรายขาวบริสุทธิ์
#* น้ำตาลทรายขาว
#* น้ำตาลทรายผสมซูคาโรส
#**ธุรกิจที่เป็นผลพลอยได้จากการผลิตน้ำตาล**
#* กากน้ำตาล
#* กระแสไฟฟ้าที่ใช้กากอ้อยเป็นเชื้อเพลิงหลัก

## ผู้ถือหุ้นรายใหญ่
* ข้อมูล ณ วันที่ 30 ธันวาคม 2562

## บริษัทในเครือ

## อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2508
หมวดหมู่:บริษัทอาหารของไทย
ตราแผ่นดินของสาธารณรัฐจีน

**ตะวันฉาย ฟ้าใส** () หมายถึง แนวคิดการออกแบบธงประจำพรรค และ ตราประจำพรรคการเมืองของพรรคก๊กมินตั๋ง มาจากธงพื้นสีน้ำเงิน รูปดวงอาทิตย์สีขาวรัศมี 12 แฉกสีขาว เป็นสัญลักษณ์แทนความคิดเชิงก้าวหน้า หมายถึง เดือนทั้ง 12 เดือนและระบบการแบ่งเวลาเป็น 12 ชั่วโมงแบบจีน (時辰, shíchén) ซึ่ง 1 ชั่วโมงจีนเท่ากับ 2 ชั่วโมงสากล ดังนั้น 12 ชั่วโมงจีนจึงเท่ากับ 24 ชั่วโมงสากล หรือเวลาใน 1 วัน เริ่มใช้เมื่อวันที่ 17 กันยายน พ.ศ. 2471

## ประวัติการออกแบบธงตะวันฉาย ฟ้าใส
ธง"ตะวันฉาย ฟ้าใส" เดิมถูกออกแบบโดยลู่ เฮาตง ผู้พลีชีพในการปฏิวัติสาธารณรัฐ เขานำเสนอรูปแบบธงให้กับกองกำลังปฏิวัติในพิธีเปิดของSociety for Regenerating China สมาคมที่ต่อต้านราชวงศ์ชิงในฮ่องกง เมื่อวันที่ 21 กุมภาพันธ์ ค.ศ. 1895

ในช่วงการก่อการกำเริบอู่ชางใน ค.ศ. 1911 ที่ประกาศจัดตั้งสาธารณรัฐจีน กองทัพปฏิวัติต่าง ๆ มีธงที่แตกต่างกัน โดยธง"ตะวันฉาย ฟ้าใส"ของลู่ เฮาตงถูกใช้ในมณฑลทางใต้ของมณฑลกวางตุ้ง, เขตปกครองตนเองกว่างซีจ้วง, มณฑลยูนนาน และมณฑลกุ้ยโจว ในขณะที่"ธง 18 แฉก", "ธงห้าสี" และธงรูปแบบอื่นถูกนำมาใช้ในที่อื่น ๆ

เมื่อมีการจัดตั้งรัฐบาลสาธารณรัฐจีนในวันที่ 1 มกราคม ค.ศ. 1912 มีการนำธง"ห้าสี"มาใช้เป็นธงชาติ แต่ซุน ยัตเซ็นไม่พิจารณาถึงการออกแบบที่เหมาะสม โดยให้เหตุผลว่าแถบแนวนอนบ่งบอกถึงลำดับชั้นหรือชนชั้นเหมือนที่มีในสมัยราชวงศ์ ดังนั้น เมื่อเขาก่อตั้งรัฐบาลคู่แข่งที่กว่างโจวใน ค.ศ. 1917 เขานำธง"ตะวันฉาย ฟ้าใส"มาใช้เป็นธงของพรรค และธง"ท้องฟ้าสีฟ้า ดวงอาทิตย์สีขาว และโลกสีแดงทั้งหมด" () ซึ่งในตอนนั้นเป็นธงนาวี มาใช้เป็นธงชาติ ธงนี้กลายเป็นธงชาติใน ค.ศ. 1928 ในขณะที่ธง"ท้องฟ้าสีฟ้ากับดวงอาทิตย์สีขาว"ถูกนำมาใช้เป็นธงนาวิกโยธิน

ธง "ท้องฟ้าสีฟ้า ดวงอาทิตย์สีขาว และโลกสีแดงทั้งหมด" ยังคงเป็นธงของสาธารณรัฐจีนมาจนถึงทุกวันนี้

## ตราแผ่นดินของสาธารณรัฐจีนในอดีต

ไฟล์:Twelve Symbols national emblem of China.svg | รัฐบาลเป่ย์หยาง พ.ศ. 2460 - 2475 


## ดูเพิ่ม
*ธงชาติสาธารณรัฐจีน
*เพลงชาติสาธารณรัฐจีน

## อ้างอิง
### อ้างอิง

### ข้อมูล

* 

## แหล่งข้อมูลอื่น
* เว็บไซต์ทางการของก๊กมินตั๋ง
* sac.gov.tw:本期專題：奧會模式

ตไต้หวัน
หมวดหมู่:สัญลักษณ์ของสาธารณรัฐจีน
น้ำตาลขอนแก่น

**บริษัท น้ำตาลขอนแก่น จำกัด (มหาชน)** ( ชื่อย่อ:KSL) บริษัทและบริษัทย่อย ภายใต้กลุ่ม เค เอส แอล เป็นกลุ่มบริษัทผู้ผลิตและจำหน่ายน้ำตาลทรายใหญ่เป็นอันดับ 4 ของประเทศไทย โดยกลุ่มบริษัทมีโรงงานน้ำตาลที่อยู่ภายใต้กลุ่มธุรกิจทั้งหมด 5 โรง โดยแบ่งสายการผลิตออกเป็น 3 ภาค ได้แก่ ภาคตะวันออกเฉียงเหนือ ภาคกลาง และ ภาคตะวันออก

## ประวัติ
เป็นบริษัทดำเนินกิจการโรงงานน้ำตาล ก่อตั้งเมื่อปี 2489 เมื่อครอบครัวชินธรรมมิตร์ ครอบครัวโตการัณยเศรษฐ์ และครอบครัวโรจนเสถียร ร่วมกันก่อตั้งบริษัทกว้างสุ้นหลี จำกัด โรงงานน้ำตาลแห่งแรกของบริษัทตั้งอยู่ที่ถนนพระราม 1 จังหวัดพระนคร ต่อมา พ.ศ. 2495 ได้ย้ายโรงงานไปที่ถนนเพชรเกษม จังหวัดธนบุรี ตั้งชื่อว่า บริษัท โรงงานน้ำตาลธนบุรี จำกัด

## การประกอบธุรกิจ
บริษัทผู้ผลิตและจำหน่ายน้ำตาลทรายใหญ่เป็นอันดับ 4 ของประเทศไทย โดยกลุ่มบริษัทมีโรงงานน้ำตาลที่อยู่ภายใต้กลุ่มธุรกิจทั้งหมด 5 โรง โดยแบ่งสายการผลิตออกเป็น 3 ภาคได้แก่
*ภาคตะวันออกเฉียงเหนือ มี 2 โรงงาน ได้แก่ บริษัท น้ำตาลขอนแก่น จำกัด (มหาชน) สาขา อำเภอน้ำพอง จังหวัดขอนแก่น และ สาขา อำเภอวังสะพุง จังหวัดเลย
*ภาคกลาง แถบจังหวัดกาญจนบุรี มี 2 โรงงาน ได้แก่ บริษัท โรงงานน้ำตาลนิวกรุงไทย จำกัด และ บริษัท น้ำตาลท่ามะกา จำกัด
*ภาคตะวันออกมี 1 โรงงาน คือ บริษัท น้ำตาลนิวกว้างสุ้นหลี จำกัด

ผลิตภัณฑ์ที่ทางบริษัทและบริษัทย่อยผลิต ประกอบด้วยผลิตภัณฑ์หลักที่เป็นน้ำตาลทราย ซึ่งสามารถจำแนกประเภทได้ 4 ประเภท   
*น้ำตาลทรายดิบ 
*น้ำตาลทรายดิบคุณภาพสูง 
*น้ำตาลทรายขาว 
*น้ำตาลทรายขาวบริสุทธิ์ 

และผลิตภัณฑ์เสริมที่เกี่ยวเนื่องที่ได้จากกระบวนการผลิตน้ำตาลทรายอีก เช่น กากน้ำตาล กากอ้อย และ กากหม้อกรอง โดยบริษัทได้ขยายการลงทุนต่อยอดจากกระบวนการผลิตน้ำตาล เพื่อสร้างมูลค่าเพิ่มได้แก่
*โรงงานผลิตเอทานอล  
*โรงงานผลิตก๊าซชีวภาพ 
*โรงงานผลิตปุ๋ยชีวภาพ  
*โรงไฟฟ้า

## ผู้ถือหุ้นรายใหญ่
* ข้อมูล ณ วันที่ 8 มีนาคม 2556

## อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทไทยที่ก่อตั้งในปี พ.ศ. 2488
หมวดหมู่:บริษัทอาหารของไทย
มาลีกรุ๊ป

**บริษัท มาลีกรุ๊ป จำกัด (มหาชน)** (; ชื่อย่อ: MALEE) ก่อตั้งเมื่อปี 2507 เริ่มจากการเป็นบริษัทครอบครัว และได้จดทะเบียนก่อตั้งเป็นบริษัท โรงงานมาลีสามพราน จำกัด เมื่อวันที่ 2 กุมภาพันธ์  2521 เพื่อดำเนินธุรกิจเป็นผู้ผลิตและจำหน่ายทั้งอาหารกระป๋องและผลไม้กระป๋อง ต่อมาในวันที่ 17 กันยายน พ.ศ. 2535 บริษัทฯ ได้จดทะเบียนแปลงสภาพเป็นบริษัทมหาชนจำกัด ใช้ชื่อว่า บริษัท โรงงานมาลีสามพราน จำกัด (มหาชน) ทะเบียนเลขที่ บมจ.40 ต่อมาในวันที่ 15 พฤษภาคม พ.ศ. 2541 ได้เปลี่ยนชื่อบริษัทใหม่เป็น บริษัท มาลีสามพราน จำกัด (มหาชน) และเพื่อให้รองรับการเติบโตทางธุรกิจต่อสภาวะเศรษฐกิจของประเทศไทย ในวันที่ 28 เมษายน พ.ศ. 2559 ได้เปลี่ยนชื่อบริษัทใหม่เป็น บริษัท มาลีกรุ๊ป จำกัด (มหาชน) ทะเบียนเลขที่ใหม่ 010753500079

## ประวัติ
กิจการของบริษัทฯ เริ่มจากอุตสาหกรรมในครอบครัวเมื่อประมาณปี 2507 และได้จดทะเบียนก่อตั้งบริษัท โรงงานมาลีสามพราน จำกัด เมื่อวันที่ 2 กุมภาพันธ์  2521 เพื่อดำเนินธุรกิจเป็นผู้ผลิตและจำหน่ายทั้งอาหารกระป๋องและผลไม้กระป๋อง ต่อมากิจการได้เจริญเติบโตขึ้น จึงได้ทำการขยายกำลังการผลิตโดยสร้างโรงงานขึ้นบนพื้นที่ 30 ไร่ ที่อำเภอสามพราน จังหวัดนครปฐมเมื่อปี 2524 และบริษัทฯ นำหุ้นเข้าจดทะเบียนในตลาดหลักทรัพย์แห่งประเทศไทย เมื่อวันที่ 13 มีนาคม 2535 ต่อมาเมื่อเดือนเมษายน 2538 ได้มีการเปลี่ยนแปลงกลุ่มผู้ถือหุ้นโดยบริษัท เอบิโก้ โฮลดิ้งส์ จำกัด (มหาชน) ได้เข้าซื้อหุ้นจากผู้ถือหุ้นเดิม และได้เปลี่ยนชื่อเป็น บริษัท มาลีสามพราน จำกัด (มหาชน) เมื่อวันที่ 15 พฤษภาคม 2541 และได้มีการเพิ่มทุนเมื่อวันที่ 9 ธันวาคม 2541 เพื่อรองรับธุรกิจที่ขยายตัวอย่างต่อเนื่อง

บริษัท มาลีกรุ๊ป จำกัด (มหาชน) เป็นบริษัทำในกลุ่มผู้ผลิตอาหารและเครื่องดื่ม โดยมีสินค้าหลัก คือ ผลไม้กระป๋อง น้ำผลไม้ และน้ำผักผลไม้ภายใต้เครื่องหมายการค้า "มาลี" ซึ่งเป็นที่เชื่อถือและรู้จักอย่างกว้างขวางทั้งในประเทศและต่างประเทศ

## การประกอบธุรกิจ
บริษัท มาลีกรุ๊ป จำกัด (มหาชน) เป็นผู้ผลิตผลไม้กระป๋อง น้ำผลไม้และเครื่องดื่ม จำหน่ายทั้งตลาดในประเทศและต่างประเทศ โดยมีสัดส่วนของธุรกิจส่งออกประมาณ 15% และธุรกิจขายภายในประเทศประมาณ 85% ซึ่งสามารถจำแนกธุรกิจหลักออกเป็น 2 ธุรกิจ คือ                                        
***ธุรกิจแปรรูปผลไม้** เช่น ผลไม้ฤดูกาลบรรจุกระป๋อง (เงาะ ลิ้นจี่ ลำไย สับปะรด ลูกตาล มะม่วง เป็นต้น)  สับปะรดและผลไม้รวมบรรจุกระป๋อง น้ำสับปะรดเข้มข้น ข้าวโพดหวานบรรจุกระป๋อง        
***ธุรกิจเครื่องดื่ม** เช่น น้ำผลไม้ น้ำผักผลไม้  บรรจุในกล่องยูเอชที พาสเจอร์ไรส์ และ ขวดพลาสติก PET ชา กาแฟและน้ำดื่มบรรจุในกระป๋อง กล่อง และขวดพลาสติก PET ภายใต้เครื่องหมายการค้า “มาลี” และเครื่องหมายการค้าลูกค้า ตลอดจนเป็นตัวแทนจำหน่ายนมสด ยูเอชทีและพาสเจอร์ไรส์ภายใต้เครื่องหมายการค้า “ฟาร์มโชคชัย”

**การประกอบธุรกิจของแต่ละสายผลิตภัณฑ์**

ผลิตภัณฑ์หลักของบริษัทฯ แบ่งเป็นดังนี้
*(1) ผลิตภัณฑ์ผลไม้กระป๋อง
*(2) น้ำผลไม้ และน้ำผักผลไม้ยูเอชที และพาสเจอร์ไรส์
*(3) เครื่องดื่มธัญญพืช
*(4) นมสดยูเอชที และพาสเจอร์ไรส์
*(5) สับปะรดกระป๋อง
*(6) น้ำสับปะรดเข้มข้น
*(7) ข้าวโพดหวานบรรจุกระป๋อง
*(8) ผลิตภัณฑ์เครื่องดื่ม

## ผู้ถือหุ้นรายใหญ่
* ข้อมูล ณ วันที่ 10 เมษายน 2556

## อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทไทยที่ก่อตั้งในปี พ.ศ. 2521
หมวดหมู่:บริษัทอาหารของไทย
หมวดหมู่:บริษัทในจังหวัดปทุมธานี
ไทยยูเนี่ยน กรุ๊ป

**บริษัท ไทยยูเนี่ยน กรุ๊ป จำกัด (มหาชน)** (; ชื่อย่อ: TU) บริษัทดำเนินธุรกิจผลิตและส่งออกอาหารทะเลแช่แข็ง โดยเริ่มก่อตั้งในปี พ.ศ 2531 และบริษัทได้เข้าจดทะเบียนในตลาดหลักทรัพย์แห่งประเทศไทยในปี พ.ศ. 2537 ปัจจุบันบริษัทเป็นผลิตทูน่ากระป๋องที่ใหญ่ที่สุดในโลกและเป็นผู้นำและเชี่ยวชาญด้านอาหารทะเลโดยมียี่ห้อชั้นนำระดับโลก โดยมีฐานการผลิตที่ประเทศไทย อินโดนีเซีย เวียดนาม อินเดีย สหรัฐอเมริกา ฝรั่งเศส โปรตุเกส ปาปัวนิวกินี เซเซลส์ และกานา

## ประวัติ
ไทยยูเนี่ยน กรุ๊ป เริ่มก่อตั้งในปี 2520 ภายใต้ชื่อ บริษัท ไทยรวมสินพัฒนาอุตสาหกรรม จำกัด ซึ่งเป็นผู้ผลิตและส่งออกปลาทูน่าบรรจุกระป๋อง จากนั้น บริษัท ไทยยูเนี่ยน กรุ๊ป จำกัด (มหาชน) จดทะเบียนจัดตั้งขึ้นเมื่อวันที่ 17 มีนาคม 2531 โดยครั้งแรกได้ร่วมกันจัดตั้งบริษัท เอเซี่ยน แปซิฟิค ไทยทูน่า จำกัด ขึ้นก่อนเพื่อประกอบกิจการผลิตและนำเข้าส่งออกอาหารทะเลแช่แข็ง รวมถึงแปรสภาพผลิตภัณฑ์อาหารเพื่อจัดจำหน่ายทั้งในและต่างประเทศ ต่อมาในเดือนตุลาคม 2531 จึงได้จดทะเบียนเปลี่ยนชื่อเป็น บริษัท ไทยยูเนี่ยน โฟรเซ่น โปรดักส์ จำกัด 

ในปี 2535 บริษัทได้ก่อสร้างห้องเย็นเพิ่มเติม พร้อมกับการเข้าร่วมลงทุนจากบริษัทผู้ผลิตและจัดจำหน่ายรายใหญ่ ในประเทศญี่ปุ่น ได้แก่ บริษัท มิตซูบิชิ คอร์ปอเรชั่น จำกัด และบริษัท ฮาโกโรโม่ ฟู้ดส์ จำกัด ซึ่งเป็นลูกค้าและผู้จำหน่ายของบริษัท ต่อมาบริษัทได้แปลงสภาพเป็นบริษัทมหาชนจำกัด เมื่อวันที่ 24 มีนาคม 2537 พร้อมทั้งเข้าจดทะเบียนในตลาดหลักทรัพย์แห่งประเทศไทย เมื่อวันที่ 22 พฤศจิกายน 2537

## การประกอบธุรกิจ
บริษัทประกอบธุรกิจผลิตและจำหน่ายอาหารทะเลแช่แข็งและบรรจุกระป๋อง เพื่อส่งออกต่างประเทศ ปัจจุบันโรงงานของบริษัทตั้งอยู่ที่จังหวัดสมุทรสาคร ณ 28 กุมภาพันธ์ 2556 บริษัทเข้าลงทุนในบริษัทย่อย รวม 22 แห่ง ซึ่งเป็นบริษัทในประเทศ 14 แห่งและต่างประเทศ 8 แห่ง ครอบคลุมธุรกิจด้านอาหารสำเร็จรูปและอาหารว่าง เช่น อาหารบรรจุกระป๋อง อาหารแช่แข็ง และอาหารว่างประเภทต่าง ๆ โดยเน้นอาหารทะเลเป็นหลัก ขณะเดียวกันก็ได้ขยายเข้าสู่การดำเนินงานในรูปธุรกิจบรรจุภัณฑ์และสิ่งพิมพ์ ธุรกิจตลาดภายในประเทศ ธุรกิจอาหารสัตว์ พัฒนาสายพันธุ์กุ้งเพื่อจำหน่าย ธุรกิจโรงเพาะฟักและอนุบาลลูกกุ้ง และฟาร์มเลี้ยงกุ้ง 

นอกจากนี้ บริษัทยังได้มีการลงทุนในบริษัทร่วมอีก 5 แห่ง ซึ่งเป็นบริษัทในประเทศ 3 แห่งและต่างประเทศ 2 แห่ง ประกอบธุรกิจผลิตปูอัด อาหารกุ้ง อาหารสัตว์ ผลิตและส่งออกผลิตภัณฑ์พลอยได้จากอาหารทะเล ลงทุนในธุรกิจการจับปลาทูน่า และธุรกิจให้บริการบริหารการจัดซื้อจัดจ้างผ่านระบบอิเล็กทรอนิกส์ (E-Procurement)
 
### โครงสร้างรายได้จากการขายของบริษัทและบริษัทย่อย
แบ่งเป็น 5 กลุ่มธุรกิจ
#กลุ่มธุรกิจผลิตและส่งออกอาหารสำเร็จรูปแช่แข็งและบรรจุกระป๋อง
#กลุ่มผลิตและจำหน่ายบรรจุภัณฑ์
#กลุ่มผลิตและจำหน่ายอาหารสัตว์และสินค้าเกษตร
#กลุ่มธุรกิจตลาดภายในประเทศ
#กลุ่มธุรกิจการลงทุนต่างประเทศ

## ผู้ถือหุ้นรายใหญ่

* ข้อมูล ณ วันที่ 3 มีนาคม พ.ศ. 2568

## อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2531
หมวดหมู่:บริษัทอาหารของไทย
หมวดหมู่:การประมงในประเทศไทย
ทิสโก้ไฟแนนเชียลกรุ๊ป

**บริษัท ทิสโก้ไฟแนนเชียลกรุ๊ป จำกัด (มหาชน)** ( ชื่อย่อ:TISCO)  บริษัทประกอบธุรกิจการถือหุ้นในบริษัทอื่น (Holding Company) และไม่มีการประกอบธุรกิจอื่นใด ดังนั้นการประกอบธุรกิจจึงแบ่งตามลักษณะการประกอบธุรกิจของบริษัทย่อย ซึ่งสามารถแบ่งตามประเภทธุรกิจหลักได้ 2 กลุ่มหลัก คือ กลุ่มธุรกิจธนาคารพาณิชย์และสินเชื่อ และกลุ่มธุรกิจหลักทรัพย์ เพื่อให้การให้บริการสอดคล้องกับแนวทางการดำเนินธุรกิจแบบการรวมศูนย์ที่ลูกค้า (Client Centric) กลุ่มบริษัทจึงแบ่งการให้บริการออกเป็น 4 สายงานหลัก ประกอบด้วย 1. สายงานกลุ่มลูกค้ารายย่อย 2. สายงานกลุ่มลูกค้าบรรษัท 3. สายงานกลุ่มลูกค้าธนบดีและจัดการกองทุน 4. สายบริหารงานส่วนกลางและความรับผิดชอบต่อสังคม โดยให้บริการทางการเงินในรูปแบบต่าง ๆ ผ่านบริษัทในเครือ

## ประวัติ
ทิสโก้เติบโตอย่างมั่นคงเป็นสถาบันการเงินชั้นนำที่ให้บริการทางการเงินและการลงทุน ตลอดจนมีบทบาทโดดเด่นในการมีส่วนร่วมในการพัฒนาตลาดเงินและตลาดทุนของประเทศไทย และได้รับอนุมัติให้ยกสถานะเป็นธนาคารพาณิชย์เต็มรูปแบบและเปิดให้บริการธนาคารในปี พ.ศ. 2548 ภายใต้ชื่อ ธนาคารทิสโก้ จำกัด (มหาชน) มีโครงสร้างและการดำเนินกลยุทธ์การแข่งขันที่แตกต่างจากธนาคารพาณิชย์ทั่วไป 

ทิสโก้ได้ดำเนินการปรับโครงสร้างการถือหุ้นเป็นรูปแบบบริษัทโฮลดิ้งในปี พ.ศ. 2552 โดยได้จัดตั้ง **บริษัท ทิสโก้ไฟแนนเชียลกรุ๊ป จำกัด (มหาชน)** ซึ่งมีสถานะเป็นบริษัทมหาชนที่ไม่ใช่ธนาคารพาณิชย์เป็นบริษัทแม่ แทนธนาคารทิสโก้ ตามเกณฑ์กำกับดูแลกิจการแบบรวมกลุ่มของธนาคารแห่งประเทศไทย โดยโครงสร้างการถือหุ้นในรูปแบบบริษัทโฮลดิ้งนี้ ส่งผลให้ความเสี่ยงจากการดำเนินธุรกิจมีการกระจายตัวแยกจากกัน ความเสี่ยงซ้ำซ้อนระหว่างธุรกิจหายไป ตลอดจนความเสี่ยงในการดำเนินธุรกิจลดลง นอกจากนี้ยังเอื้อต่อการขยายธุรกิจในอนาคตอันเป็นการเพิ่มมูลค่ากิจการให้แก่ผู้ถือหุ้นในระยะยาว อีกทั้งยังทำให้บริษัทย่อยต่าง ๆ มีความยืดหยุ่นในการสร้างโอกาสในการดำเนินธุรกิจใหม่ เช่น การสร้างพันธมิตรทางธุรกิจและการร่วมธุรกิจ ซึ่งจะช่วยเพิ่มความสามารถในการแข่งขันมากยิ่งขึ้น

## การประกอบธุรกิจ
บริษัท ทิสโก้ไฟแนนเชียลกรุ๊ป จำกัด (มหาชน) (“บริษัท”) และบริษัทย่อยแบ่งการดำเนินธุรกิจออกเป็น 2 กลุ่มหลักคือ กลุ่มธุรกิจธนาคารพาณิชย์และสินเชื่อ และกลุ่มธุรกิจหลักทรัพย์  
***กลุ่มธุรกิจธนาคารพาณิชย์และสินเชื่อ** : กลุ่มทิสโก้ประกอบธุรกิจธนาคารพาณิชย์และบริการสินเชื่อภายใต้พระราชบัญญัติสถาบันการเงินและกฎหมายที่เกี่ยวข้อง โดยให้บริการทางการเงินผ่านสำนักงานใหญ่และสาขาของธนาคารทิสโก้ จำกัด (มหาชน) ("ธนาคาร") และบริษัทย่อย ซึ่ง ณ วันที่ 30 มิถุนายน 2566 ธนาคารมีสาขาที่ตั้งอยู่ในกรุงเทพมหานครและภูมิภาคทั้งสิ้น 54 แห่ง และบริษัทย่อย มีสาขาที่ตั้งอยู่ในกรุงเทพมหานครและภูมิภาคทั้งสิ้น 535 แห่ง
***กลุ่มธุรกิจตลาดทุน** : ให้บริการนายหน้าซื้อขายหลักทรัพย์และบริการจัดการกองทุนภายใต้พระราชบัญญัติหลักทรัพย์ และตลาดหลักทรัพย์

## บริษัทในเครือ
บริษัท ทิสโก้ไฟแนนเชียลกรุ๊ป จำกัด (มหาชน) มีโครงสร้างการถือหุ้นในรูปแบบบริษัทโฮลดิ้งมีสถานะเป็นบริษัทแม่ ทำหน้าที่กำหนดนโยบายธุรกิจและกำกับดูแลกิจการของบริษัทในเครือ ภายใต้ “กลุ่มทิสโก้” ซึ่งประกอบด้วย 

## ผู้ถือหุ้นรายใหญ่
: ข้อมูล ณ วันที่ 18 พฤษภาคม พ.ศ. 2566 

## คณะกรรมการ บมจ.ทิสโก้ไฟแนนเชียลกรุ๊ป

(ข้อมูล ณ วันที่ 18 พฤษภาคม 2566)

## คณะผู้บริหาร บมจ.ทิสโก้ไฟแนนเชียลกรุ๊ป

(ข้อมูล ณ วันที่ 18 พฤษภาคม 2566)

## อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2512
ตราแผ่นดินของมองโกเลีย

**[[ตราแผ่นดิน]]ของ[[มองโกเลีย]]** (, *Mongol ulsyn töriin süld*) ใช้เป็นตราประทับที่หน้าปกหนังสือเดินทาง เอกสารทางราชการ และใช้ในวัตถุประสงค์อื่นของทางราชการ.

## รายละเอียด
แบบตราที่ใช้ในปัจจุบัน เริ่มใช้วันที่ 25 มีนาคม พ.ศ. 2535 ภายหลังการปฏิวัติประชาธิปไตยในมองโกเลีย รายละเอียดของตราแผ่นดินตาม มาตรา 1, วรรค 12(2) ของ รัฐธรรมนูญสาธารณรัฐมองโกเลีย. มีส่วนประกอบคือ 

พื้นหลังสีน้ำเงิน หมายถึง ท้องฟ้าอันสดใส ภายในมีเครื่องหมายซอยอนโบ และ ม้าบิน หมายถึง เอกราช อำนาจอธิปไตย และ จิตวิญญาณ พระจันทร์ พระอาทิตย์ และ เปลวไฟ หมายถึง พระพุทธศาสนา เหนือทิวเขาสีเขียว และ ธรรมจักร สีเหลือง ยอดบนสุดมีเพชรสีแดง เขียว และ น้ำเงิน หมายถึง พระรัตนตรัย ซึ่งสื่อถึงคติชนวิทยา ประกอบกับรูปลายศิลปะมองโกเลีย ตราดังกล่าวรองรับด้วยดอกบัว

## ประวัติ

## ดูเพิ่ม
* ธงชาติมองโกเลีย
* เพลงชาติมองโกเลีย

## อ้างอิง

## แหล่งข้อมูลอื่น

มองโกเลีย
หมวดหมู่:สัญลักษณ์ของประเทศมองโกเลีย
สมบูรณ์ แอ๊ดวานซ์ เทคโนโลยี

**บริษัท สมบูรณ์ แอ๊ดวานซ์ เทคโนโลยี จำกัด (มหาชน)** (; ) บริษัทประกอบธุรกิจผลิตชิ้นส่วนยานยนต์ โดยมีผลิตภัณฑ์หลักคือ เพลาข้าง โดยบริษัทมีโรงงานตั้งอยู่ที่อำเภอบางพลี จังหวัดสมุทรปราการ และมีบริษัทย่อยจำนวน 5 บริษัท

## ประวัติ
บริษัทก่อตั้งเมื่อวันที่ 14 กันยายน พ.ศ. 2538 เพื่อประกอบธุรกิจผลิตชิ้นส่วนยานยนต์ ต่อมาใน พ.ศ. 2547 บริษัทได้เพิ่มทุนจดทะเบียนโดยเสนอขายหุ้นให้กับผู้ถือหุ้นเดิม และได้แปลงสภาพเป็นบริษัทมหาชนจำกัด เมื่อวันที่ 31 มกราคม พ.ศ. 2548

## การประกอบธุรกิจ
บริษัทและบริษัทย่อยประกอบธุรกิจผลิตชิ้นส่วนสำหรับอุตสาหกรรมยานยนต์ เช่น รถยนต์นั่ง รถกระบะ รถบรรทุกและอุตสาหกรรมเครื่องจักรกลเพื่อการเกษตร โดยกลุ่มลูกค้าหลัก ได้แก่ ผู้ประกอบยานยนต์ (Original Equipment Manufacturer, OEM) ทั้งในประเทศและต่างประเทศซึ่งมีการทำสัญญาซื้อขายระยะยาว และเป็นผู้ค้าชิ้นส่วนอะไหล่ (Replacement Equipment Manufacturer, REM) 

**โครงสร้างรายได้ของบริษัท**

**** ผลิตภัณฑ์อื่น ๆ เช่น เพลาแหนบ วาล์ว พุชรอด แท่นยึด และผลิตภัณฑ์อื่น ๆ ทั้งสิ้นรวมกันกว่า 20 รายการ***

## ผู้ถือหุ้นรายใหญ่
* ข้อมูล ณ วันที่ 14 มีนาคม 2556

## อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2538
เอเซีย พลัส กรุ๊ป โฮลดิ้งส์

**บริษัท เอเซีย พลัส กรุ๊ป โฮลดิ้งส์ จำกัด (มหาชน)** ( ชื่อย่อ:ASP) บริษัทประกอบธุรกิจทางด้านธุรกิจการเงิน ธุรกิจหลักของบริษัทคือนายหน้าซื้อขายหลักทรัพย์ ยืมและให้ยืมหลักทรัพย์โดยให้บริการการเป็นนายหน้าหรือตัวแทนซื้อขายหลักทรัพย์แก่นักลงทุนทั้งในประเทศและต่างประเทศ ทั้งที่เป็นรายบุคคลและสถาบัน โดยมีสำนักงานสาขาที่ให้บริการแก่นักลงทุนทั้งในเขตกรุงเทพมหานครและเขตภูมิภาค รวมทั้งสิ้น 18 สาขา

การลงทุนต่างประเทศ ตราสารอนุพันธ์ ตราสารหนี้ สัญญาซื้อขายล่วงหน้า บริหารสินทรัพย์ เวลธ์ พลัส

## ประวัติ
บริษัทหลักทรัพย์ เอเซีย พลัส จำกัด (มหาชน) ก่อตั้งขึ้นเมื่อปี 2517 ภายใต้ชื่อ บริษัทเอเซียค้าหุ้น จำกัด โดยได้รับอนุญาตจากกระทรวงการคลังเมื่อวันที่ 5 กุมภาพันธ์ 2518 ให้ประกอบธุรกิจหลักทรัพย์ 4 ประเภท ได้แก่ กิจการนายหน้าซื้อขายหลักทรัพย์ กิจการค้าหลักทรัพย์ กิจการที่ปรึกษาการลงทุน และกิจการจัดจำหน่ายหลักทรัพย์ และได้เข้าเป็นสมาชิกตลาดหลักทรัพย์แห่งประเทศไทย หมายเลข 8 ในปี 2530 ต่อมาวันที่ 9 ธันวาคม 2531 กระทรวงการคลังได้สั่งรับหุ้นสามัญของบริษัทเป็นหลักทรัพย์จดทะเบียน และตลาดหลักทรัพย์ฯ ได้กำหนดให้หุ้นสามัญของบริษัทเริ่มทำการซื้อขายในตลาดหลักทรัพย์ฯ ตั้งแต่วันที่ 16 ธันวาคม 2531 เป็นต้นมา บริษัทได้แปรสภาพเป็นบริษัทมหาชน ในวันที่ 19 พฤษภาคม 2537

ในปี 2540 ABN AMRO ASIA ซึ่งมีผู้ถือหุ้นรายใหญ่ คือ ABN AMRO BANK N.V. ได้เข้าลงทุนถือหุ้นบริษัทในสัดส่วนร้อยละ 35.50 ของจำนวนหุ้นที่จำหน่ายได้แล้วทั้งหมดของบริษัท และได้ถือหุ้นเพิ่มขึ้นเป็น ร้อยละ 40.00 ของจำนวนหุ้นทั้งหมดของบริษัท ในปี 2543 บริษัทได้จดทะเบียนเปลี่ยนชื่อเป็น “บริษัทหลักทรัพย์ เอบีเอ็น แอมโร เอเซีย จำกัด (มหาชน)” เมื่อวันที่ 2 มิถุนายน 2541 อย่างไรก็ตาม ABN AMRO ASIA HOLDINGS B.V ได้ออกจากการเป็นผู้ถือหุ้นของบริษัทเมื่อปลายปี 2547 แต่ยังคงทำธุรกิจร่วมกับบริษัทอยู่จนถึงปัจจุบัน บริษัทได้จดทะเบียนเปลี่ยนชื่อบริษัทเป็น "บริษัทหลักทรัพย์ เอเซีย พลัส จำกัด (มหาชน)" เมื่อ วันที่ 7 มิถุนายน 2547

## การประกอบธุรกิจ
บริษัทและบริษัทย่อยประกอบธุรกิจดังนี้
บริษัทหลักทรัพย์ เอเซีย พลัส จำกัด (มหาชน) ประกอบธุรกิจหลักทรัพย์ โดยได้รับใบอนุญาตในการประกอบธุรกิจ แบบ ก จากกระทรวงการคลัง และสำนักงานคณะกรรมการ ก.ล.ต. ประกอบธุรกิจดังนี้

**ธุรกิจหลักของบริษัท** 
*ธุรกิจหลักทรัพย์
**ธุรกิจการเป็นนายหน้าซื้อขายหลักทรัพย์ 
**ธุรกิจการค้าหลักทรัพย์ 
**ธุรกิจการจัดจำหน่ายหลักทรัพย์ 
**ธุรกิจการเป็นที่ปรึกษาการลงทุน บริหารสินทรัพย์ เวลธ์ พลัส
**การยืมและให้ยืมหลักทรัพย์ 
**ธุรกิจตราสารหนี้
**ธุรกิจตราสารอนุพันธ์และตราสารหนี้
*ประกอบธุรกิจการซื้อขายล่วงหน้า ประเภทนายหน้าซื้อขายล่วงหน้าและผู้ค้าล่วงหน้า (สินค้าเกษตรล่วงหน้า)
**สัญญาซื้อขายล่วงหน้า (TFEX)

**ธุรกิจของบริษัทย่อย** 
*บริษัทหลักทรัพย์จัดการกองทุน แอสเซท พลัส จำกัด : ประกอบธุรกิจหลักทรัพย์ โดยได้รับใบอนุญาตในการประกอบธุรกิจ แบบ ค จากกระทรวงการคลัง และสำนักงานคณะกรรมการ ก.ล.ต.ประกอบธุรุกิจดังนี้
**การจัดการกองทุนรวม
**การจัดการกองทุนส่วนบุคคล
*บริษัทที่ปรึกษา เอเซีย พลัส จำกัด : บริษัทประกอบธุรกิจให้บริการการเป็นที่ปรึกษาทางการเงินด้านต่าง ๆ ได้แก่ การซื้อขายกิจการ รวมกิจการ ควบกิจการ การประเมินมูลค่ากิจการ การปรับปรุงโครงสร้างหนี้ จัดหาหรือวิเคราะห์โครงการเพื่อการลงทุน

## ผู้ถือหุ้นรายใหญ่
: ข้อมูล ณ วันที่ 14 มีนาคม พ.ศ. 2568

## อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทไทยที่ก่อตั้งในปี พ.ศ. 2517
หมวดหมู่:บริษัทผู้ถือหุ้นของไทย
กรุงเทพประกันชีวิต

**บริษัท กรุงเทพประกันชีวิต จำกัด (มหาชน)** (; ) บริษัทประกอบธุรกิจประกันชีวิตโดยรับประกันชีวิตทั้งแก่บุคคลทั่วไป และการประกันชีวิตกลุ่ม โดยบริษัทจะจัดสรรเบี้ยประกันรับส่วนหนึ่งไว้เป็นเงินสำรองประกันชีวิต และบริหารเงินสำรองประกันชีวิตโดยการนำไปลงทุนเพื่อสร้างผลตอบแทนให้ครอบคลุมภาระที่จะเกิดขึ้นและอาจจะเกิดขึ้นต่อผู้เอาประกัน นอกจากการประกันชีวิตแล้ว การลงทุนก็ถือเป็นธุรกรรมที่มีความสำคัญมากต่อการดำเนินธุรกิจของบริษัท

## ประวัติ
บริษัทได้เริ่มดำเนินกิจการตั้งแต่วันที่ 1 มิถุนายน พ.ศ. 2494 โดยใช้ชื่อว่า "บริษัท กรุงสยามประกันชีวิต จำกัด" โดยในระยะแรกการประกอบธุรกิจของบริษัทได้เน้นไปในด้านสวัสดิการสงเคราะห์เป็นส่วนใหญ่ เมื่อวันที่ 1 มกราคม พ.ศ. 2522 บริษัท กรุงสยามประกันชีวิต จำกัด ได้ทำการเปลี่ยนชื่อเป็น "บริษัท กรุงเทพประกันชีวิต จำกัด" และในวันที่ 17 ธันวาคม 2550 บริษัท กรุงเทพประกันชีวิต จำกัด ได้แปรสภาพเป็น บริษัท มหาชน จำกัด  และเข้าจดทะเบียนในตลาดหลักทรัพย์แห่งประเทศไทย เมื่อวันที่ 25 กันยายน พ.ศ. 2552   

## การประกอบธุรกิจ
ธุรกิจหลักของบริษัท คือ ธุรกิจประกันชีวิต โดยเบี้ยประกันภัยรับส่วนหนึ่งจะถูกกันไว้เป็นเงินสำรองประกันชีวิต โดยมีการดำเนินการบริหารเงินสำรองประกันชีวิตส่วนนี้โดยนำไปลงทุน  บริษัทจะบริหารเงินลงทุนโดยกระจายการลงทุนในหลักทรัพย์ประเภทต่างๆ ทั้งระยะสั้นและระยะยาว ทั้งตราสารหนี้และตราสารทุน รวมถึงการให้บริการสินเชื่อซึ่งส่วนใหญ่เป็นสินเชื่อประเภทที่มีหลักทรัพย์จำนองเป็นประกัน ทั้งนี้การลงทุนของบริษัทต้องเป็นไปตามประกาศกระทรวงพาณิชย์ และประกาศคณะกรรมการกำกับและส่งเสริมการประกอบธุรกิจประกันภัย เรื่อง การลงทุนประกอบธุรกิจอื่นของบริษัทประกันชีวิต 

## ผู้ถือหุ้นรายใหญ่
: ข้อมูล ณ วันที่ 6 กุมภาพันธ์ พ.ศ. 2564

## อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทไทยที่ก่อตั้งในปี พ.ศ. 2494
หมวดหมู่:ธุรกิจประกันภัยและประกันชีวิต
โพลีเพล็กซ์

**บริษัท โพลีเพล็กซ์ (ประเทศไทย) จำกัด (มหาชน) ** ( ชื่อย่อ:PTL)  จดทะเบียนก่อตั้ง บริษัทเมื่อวันที่ 26 มีนาคม 2545 เพื่อผลิตและจำหน่าย Polyethylene Terephthalate Film หรือ Polyester Film บริษัทแปรสภาพเป็นบริษัทมหาชนในเดือนสิงหาคม 2547

## ประวัติ
บริษัทก่อตั้งโดยบริษัทแม่ คือ บริษัทโพลีเพล็กซ์ คอร์ปอเรชั่น จำกัด (“Polyplex Corporation Limited” หรือ “PCL”) ซึ่งมีฐานอยู่ในประเทศอินเดีย ได้จดทะเบียนก่อตั้งบริษัทเมื่อวันที่ 26 มีนาคม 2545 ด้วยทุนจดทะเบียนเริ่มแรกจำนวน 4 แสนบาท เพื่อผลิตและจำหน่าย Polyethylene Terephthalate Film หรือ Polyester Film (แผ่นฟิล์ม PET หรือ แผ่นฟิล์ม Polyester) ต่อมาบริษัทเพิ่มทุนจดทะเบียนเป็น 400 ล้านบาทในเดือนเมษายน-พฤษภาคม 2545 โดยบริษัทแปรสภาพเป็นบริษัทมหาชนในเดือนสิงหาคม 2547 และเสนอขายหุ้นสามัญแก่ประชาชนทั่วไป  

## ผู้ถือหุ้นรายใหญ่
* ข้อมูล ณ วันที่ 8 สิงหาคม 2555 

## อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
เจ้าอู่เมือง ณ เชียงตุง

บทความนี้ผิดจากข้อเท็จจริงทั้งหมด เจ้าอู่เมืองไม่ใช่ลูกเจ้าจายหลวง

**เจ้าอู่เมือง** หรือ**เจ้าอู่ เมิง**

ปัจจุบัน เจ้าอู่เมือง ทรงพำนักที่เมืองเชียงตุง เป็นจังหวัดหนึ่งในรัฐฉานของพม่า

### ความเข้าใจผิดในสถานะของเจ้าอู่เมือง
บุคคลที่มีผู้เข้าใจว่าคือเจ้าอู่เมืองนี้ มีชื่อจริงว่า จายอู่เมือง เป็นชาวเมืองแลม ซึ่งปัจจุบันอยู่ในประเทศสาธารณรัฐประชาชนจีน เคยได้รับมอบหมายให้เป็นผู้ดูแลและถือกุญแจเปิดประตูกู่เจ้าฟ้าเชียงตุง ทำให้คนทั่วไปเข้าใจว่ามีเชื้อสายของเจ้านายเมืองเชียงตุง

ในราวพุทธทศวรรษที่ 2550 ได้มีชาวไทยกลุ่มหนึ่งเดินทางเข้าไปทัศนศึกษาที่เมืองเชียงตุง รวมทั้งที่กู่เจ้าฟ้าเชียงตุงด้วย และได้พบปะพูดคุยกับจายอู่เมือง แต่เข้าใจว่าด้วยอุปสรรคทางภาษาทำให้ชาวไทยกลุ่มดังกล่าวเข้าใจผิดว่าจายอยู่เมืองเป็นโอรสของเจ้าฟ้าจายหลวง เจ้าหลวงหอคำองค์สุดท้ายของเมืองเชียงตุง ซึ่งเมื่อได้นำเรื่องราวดังกล่าวมาบอกเล่าต่อในสื่อออนไลน์สาธารณะ ก็ทำให้เกิดการถกเถียงกันอย่างกว้างขวาง

ในปัจจุบันจายอู่เมืองไม่ได้ทำหน้าที่เป็นผู้ดูแลกู่เจ้าฟ้าเชียงตุงแล้ว โดยผู้ถือกุญแจเปิดประตูกู่เจ้าฟ้าเชียงตุงในปัจจุบัน (พ.ศ. 2567) คือเจ้าอุดมเดช มังราย ซึ่งเป็นพระนัดดาของเจ้าฟ้ารัตนะก้อนแก้วอินแถลง

## อ้างอิง
เอ.เจ.พลาสท์

**บริษัท เอ.เจ.พลาสท์ จำกัด (มหาชน)** ( ชื่อย่อ:AJ)  บริษัทประกอบธุรกิจเป็นผู้ผลิตและจำหน่ายแผ่นฟิล์ม ได้แก่ แผ่นฟิล์ม BOPP แผ่นฟิล์ม BOPET แผ่นฟิล์ม BOPA (Nylon) และแผ่นฟิล์ม METALLIZED ซึ่งนำไปใช้ในการแปรรูปเป็นบรรจุภัณฑ์ชนิดอ่อน เช่น ซองบรรจุอาหารและขนมขบเคี้ยว ซองบรรจุสิ่งของต่างๆ 

## ประวัติ
ก่อตั้งขึ้นเมื่อวันที่ 25 มีนาคม 2530 เพื่อดำเนินการผลิตและจำหน่ายแผ่นฟิล์ม BOPP และได้ถูกแปรสภาพเป็นบริษัทมหาชนจำกัดเมื่อ 3 พฤษภาคม 2537 โดยโรงงานแห่งแรกตั้งอยู่เขตบางขุนเทียน กรุงเทพฯ ต่อมาได้ย้ายโรงงานไปตั้งอยู่ที่การนิคมอุตสาหกรรมแหลมฉบัง จังหวัดชลบุรี บริษัทได้ขยายสายการผลิตแผ่นฟิล์ม BOPP สายที่สอง และได้เพิ่มสายการผลิตแผ่นฟิล์ม BOPET  และขยายสายการผลิตแผ่นฟิล์ม METALLIZED เมื่อกลางปี 2544 และได้เพิ่มสายการผลิตแผ่นฟิล์ม BOPP สายที่สาม และแผ่นฟิล์ม METALLIZED สายที่สองเมื่อปลายไตรมาสที่สองและไตรมาสที่สามของปี 2546 

บริษัทเพิ่มสายการผลิตแผ่นฟิล์ม BOPET สายที่สองในปลายปี 2547 และได้เพิ่มสายการผลิตแผ่นฟิล์ม BOPA (Nylon)เมื่อต้นปี 2549 ในปี 2551 ได้เพิ่มสายการผลิต BOPP สายที่สี่อีกหนึ่งสายการผลิตและในปี 2552 ได้ลงทุนเพิ่มในสายการผลิตแผ่นฟิล์ม METALLIZED สายที่สาม และเพิ่มสายการผลิตแผ่นฟิล์ม BOPA สายที่สองเมื่อไตรมาสแรกของปี 2554 และเพิ่มสายการผลิตแผ่นฟิล์ม BOPET สายที่สามเมื่อไตรมาสที่สองของปี 2555 และมีการขยายสายการผลิตแผ่นฟิล์ม BOPP สายที่ห้าในปี 2556 

## การประกอบธุรกิจ
บริษัทเป็นผู้ผลิตและจำหน่ายแผ่นฟิล์ม BOPP แผ่นฟิล์ม BOPET แผ่นฟิล์ม Metallized และแผ่นฟิล์ม BOPA (Nylon) ซึ่งเป็นแผ่นฟิล์มที่ใช้กันแพร่หลายใน อุตสาหกรรมบรรจุภัณฑ์ อุตสาหกรรมผลิตเทปคาสเซท อุตสาหกรรมอาหารชนิดน้ำและแช่แข็ง ซึ่งแผ่นฟิล์มทั้งสี่ประเภทนี้สามารถใช้ร่วมกันหรือทดแทนกันได้

**ลักษณะผลิตภัณฑ์และสายการผลิต**

## ผู้ถือหุ้นรายใหญ่
* ข้อมูล ณ วันที่ 14 มีนาคม 2556 

## อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2530
ทีพีไอ โพลีน

**บริษัท ทีพีไอ โพลีน จำกัด (มหาชน)** (; ) บริษัทดำเนินธุรกิจเป็นผู้ผลิตและจำหน่ายปูนซีเมนต์ เม็ดพลาสติก LDPE & EVA และกระเบื้องคอนกรีต โดยดำเนินธุรกิจที่เกี่ยวเนื่องผ่านบริษัทในเครือทีพีไอโพลีน ประกอบด้วยธุรกิจ 14 ธุรกิจ นอกจากนี้บริษัทยังได้ลงทุนในธุรกิจอื่น ๆ ผ่านบริษัทย่อย บริษัทร่วมของบริษัทซึ่งครอบคลุมทั้งธุรกิจประกันชีวิตธุรกิจพัฒนาอสังหาริมทรัพย์ และธุรกิจบรรจุถุงสินค้า

## ประวัติ
บริษัทได้รับการจดทะเบียนจัดตั้งเป็นบริษัทจำกัด ในนาม "บริษัท โพลีน จำกัด" เมื่อวันที่ 24 กันยายน 2530 โดยกลุ่มตระกูล "เลี่ยวไพรัตน์" เป็นผู้ก่อตั้ง ประกอบธุรกิจเป็นตัวกลางในการจัดซื้อเม็ดพลาสติก PE (พอลิเอทิลีน) จากบริษัท อุตสาหกรรมปิโตรเคมีกัลไทย จำกัด (มหาชน) หรือ ทีพีไอ ปัจจุบันคือ ไออาร์พีซี ต่อมา บริษัท โพลีน จำกัด ได้เปลี่ยนชื่อเป็น บริษัท ทีพีไอ โพลีน จำกัด เมื่อวันที่ 24 ตุลาคม 2532  และในเดือนมีนาคม 2533  บริษัทได้รับโอนกิจการผลิตเม็ดพลาสติก LDPE (Low Density Polyethylene) และสิทธิประโยชน์ต่าง ๆ ตามบัตรส่งเสริมการลงทุนจากทีพีไอ และได้ขยายสู่ธุรกิจการผลิตและจำหน่ายปูนเม็ดและปูนซีเมนต์ในปี 2535 บริษัทได้นำหลักทรัพย์เข้าจดทะเบียนในตลาดหลักทรัพย์แห่งประเทศไทย เมื่อวันที่ 20 พฤศจิกายน 2533 และแปรสภาพเป็นบริษัทมหาชนจำกัดเมื่อวันที่ 17 กุมภาพันธ์ 2537

## การประกอบธุรกิจ
บริษัทดำเนินธุรกิจเป็นผู้ผลิตและจำหน่ายปูนซีเมนต์เป็นธุรกิจหลัก และมีการดำเนินธุรกิจที่เกี่ยวเนื่องผ่านบริษัทในเครือทีพีไอโพลีน ประกอบด้วยธุรกิจต่างๆ ดังนี้
# ธุรกิจปูนซีเมนต์ ปูนเม็ด และปูนสำเร็จรูป
# ธุรกิจเม็ดพลาสติก LDPE / EVA 
# ธุรกิจคอนกรีตผสมเสร็จ
# ธุรกิจผลิตกระแสไฟฟ้า
# โรงงานแปรรูปขยะเป็นเชื้อเพลิงทดแทน (Refuse Derived Fuel–RDF Plant)
# โรงงานผลิตเชื้อเพลิงเหลว (Pyrolysis Plant)
# โรงงานผลิตปุ๋ยอินทรีย์ (Fertilizer Plant)
# ธุรกิจรับกำจัดกากอุตสาหกรรม
# ธุรกิจผลิตแอมโมเนียมไนเตรทและกรดไนตริก 
# ธุรกิจสถานีให้บริการน้ำมันและก๊าซธรรมชาติ (NGV)
# ธุรกิจน้ำดื่มตราทีพีไอพีแอล
# ธุรกิจ Polene Solar
# ธุรกิจกระเบื้องคอนกรีต
# ธุรกิจสำรวจและผลิตปิโตรเลียม
# ธุรกิจอิฐมวลเบา
# สถานีโทรทัศน์สุวรรณภูมิ

## ผู้ถือหุ้นรายใหญ่
* ข้อมูล ณ วันที่ 20 มีนาคม 2556

## อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2530
หมวดหมู่:ธุรกิจซิเมนต์
หลักทรัพย์ เคจีไอ (ประเทศไทย)

**บริษัทหลักทรัพย์ เคจีไอ (ประเทศไทย) จำกัด (มหาชน)** (; ชื่อย่อ: KGI) บริษัทประกอบธุรกิจทางด้านค้าหลักทรัพย์ จัดตั้งขึ้นเป็นบริษัทมหาชนจำกัดภายใต้พระราชบัญญัติบริษัทมหาชนจำกัด และประกอบกิจการในประเทศไทย

## ประวัติ
ก่อตั้งขึ้นในวันที่ 7 มีนาคม 2518 โดยบริษัทจดทะเบียนก่อตั้งเป็นบริษัทจำกัดในนาม “บริษัท โกลด์ฮิลล์ ซีเคียวริตี้ส์ จำกัด” โดยมีใบอนุญาตประกอบธุรกิจ 3 ประเภท ได้แก่ กิจการนายหน้าซื้อขายหลักทรัพย์ กิจการค้าหลักทรัพย์ และกิจการที่ปรึกษาการลงทุน บริษัทได้เปลี่ยนชื่อเป็น “บริษัทหลักทรัพย์ โกลด์ฮิลล์ จำกัด” เมื่อวันที่ 18 ตุลาคม 2522  

ในปี 2529 ธนาคารกสิกรไทย จำกัด (มหาชน) บริษัทเงินทุนเอกธนกิจ จำกัด (มหาชน) และกลุ่มผู้ถือหุ้นรายใหญ่ของบริษัทเงินทุนเอกธนกิจ จำกัด (มหาชน) ได้เข้าซื้อกิจการ “บริษัทหลักทรัพย์ โกลด์ฮิลล์ จำกัด” จากผู้ถือหุ้นเดิม และได้จดทะเบียนเปลี่ยนชื่อเป็น “บริษัทหลักทรัพย์ เอกธำรง จำกัด” เมื่อวันที่ 15 กุมภาพันธ์ 2531 

วันที่ 6 พฤษภาคม 2536 บริษัทได้แปรสภาพเป็นบริษัทมหาชนจำกัดและจดทะเบียนเปลี่ยนชื่อเป็น “บริษัทหลักทรัพย์ เอกธำรง จำกัด (มหาชน)” ในปี 2541 กลุ่มเคจีไอได้เข้าเป็นผู้ถือหุ้นใหญ่ของบริษัท  บริษัทจึงจดทะเบียนเปลี่ยนชื่อเป็น “บริษัทหลักทรัพย์ เอกธำรง เคจีไอ จำกัด (มหาชน)” เมื่อวันที่ 12 กรกฎาคม 2542 และได้จดทะเบียนเปลี่ยนชื่อเป็น “บริษัทหลักทรัพย์ เคจีไอ (ประเทศไทย) จำกัด (มหาชน)” เมื่อวันที่ 25 พฤษภาคม 2544 

## การประกอบธุรกิจ
บริษัทประกอบธุรกิจหลักทรัพย์ มีใบอนุญาต 5 ประเภท ได้แก่ 1) ธุรกรรมนายหน้าซื้อขายหลักทรัพย์ 2) ธุรกรรมค้าหลักทรัพย์ 3) ธุรกรรมที่ปรึกษาการลงทุน 4) ธุรกรรมการจัดจำหน่ายหลักทรัพย์ และ 5) ธุรกรรมการยืมและให้ยืมหลักทรัพย์ นอกจากนี้ บริษัทยังได้รับใบอนุญาตจากสำนักงาน ก.ล.ต. ให้เป็นนายทะเบียนหลักทรัพย์ และอนุญาตให้ประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า

**ธุรกิจของบริษัท** 
*ธุรกิจนายหน้าซื้อขายหลักทรัพย์
*ธุรกิจค้าหลักทรัพย์
*ธุรกิจที่ปรึกษาการลงทุน 
*ธุรกิจที่ปรึกษาทางการเงินและการจัดจำหน่ายและรับประกันการจัดจำหน่ายหลักทรัพย์
*ธุรกิจนายทะเบียนหลักทรัพย์ 
*ธุรกิจตราสารหนี้
*ธุรกิจซื้อคืนตราสารหนี้ภาคเอกชน
*ธุรกิจตัวแทนสนับสนุนการขายและรับซื้อคืนหน่วยลงทุน 
*ธุรกิจตัวแทนซื้อขายสัญญาซื้อขายล่วงหน้า  
*ธุรกิจการยืมและให้ยืมหลักทรัพย์ 
*ธุรกิจตราสารอนุพันธ์นอกตลาด 
*กองทุนอีทีเอฟ  
*ใบสำคัญแสดงสิทธิอนุพันธ์

## ผู้ถือหุ้นรายใหญ่
: ข้อมูล ณ วันที่ 6 กุมภาพันธ์ พ.ศ. 2564

## อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทไทยที่ก่อตั้งในปี พ.ศ. 2518
ไดนาสตี้เซรามิค

**บริษัท ไดนาสตี้เซรามิค จำกัด (มหาชน) ** (; ชื่อย่อ: DCC) บริษัทประกอบธุรกิจหลักเป็นผู้ผลิตและจำหน่ายกระเบื้องเซรามิค กาวยาแนว รวมทั้งผลิตภัณฑ์ที่ซื้อมาจากบริษัทย่อย โดยเป็นผู้จัดจำหน่ายกระเบื้องเซรามิคทั้งหมด

## ประวัติ
บริษัทเริ่มก่อตั้งเมื่อวันที่ 1 สิงหาคม 2532 ใช้ชื่อว่าบริษัท โรแยลฟลอร์ไทล์จำกัด ประกอบธุรกิจหลักเป็นผู้ผลิตและจำหน่ายกระเบื้องเซรามิคภายใต้เครื่องหมายการค้า ไดนาสตี้ ไทล์ท้อป โทมาฮ็อค  จากัวร์ นาวาร์ และเข้าเป็นหลักทรัพย์จดทะเบียนในตลาดหลักทรัพย์แห่งประเทศไทย เมื่อวันที่ 3 มกราคม 2535 และได้จดทะเบียนเป็นบริษัทมหาชน เมื่อวันที่ 9 มีนาคม 2537

## การประกอบธุรกิจ
บริษัทประกอบธุรกิจหลักเป็นผู้ผลิตและจำหน่ายกระเบื้องเซรามิค และเริ่มเป็นผู้ผลิตกาวยาแนวในปี 2553 โดยรับซื้อสินค้าทั้งหมดที่ผลิตจากบริษัท ไทล์ ท้อป อินดัสตรี้ จำกัด (มหาชน) ซึ่งผลิตกระเบื้องปูพื้นและบุผนังในราคาขายส่งมาจัดจำหน่าย รวมทั้งสั่งซื้อผลิตภัณฑ์เกี่ยวกับกระเบื้อง เช่น กาวซีเมนต์, บัวกาบกล้วยและกาวยาแนว มาจัดจำหน่ายผ่านบริษัทย่อย 3 บริษัท คือ บริษัท พิค แอนด์ เปย์ จำกัด บริษัท เมืองทองเซรามิค จำกัด และ บริษัท เวิลด์ไวด์ เซรามิค จำกัด ที่บริษัทได้เข้าไปลงทุนถือหุ้นมากกว่า 96% เมื่อปลายปี 2548 เพื่อทำตลาดขายปลีกเองในรูปตลาดนัดกระเบื้องฯ มีผลทำให้บริษัทสามารถขายสินค้าได้มากขึ้น 

ณ.สิ้นปี 2555 บริษัทมีคลังสาขาทั่วประเทศรวมประมาณ 192 แห่งนอกจากนั้นยังจำหน่ายให้ผู้แทนจำหน่ายในประเทศอีกประมาณ 179 ราย และส่งไปขายยังต่างประเทศ เช่น ฟิลิปปินส์ มาเลเซีย แอฟริกาใต้ บรูไน มัลดีฟส์ อินโดนีเซีย จีน ศรีลังกา พม่า ออสเตรเลีย นิวซีแลนด์ เกาหลี ญี่ปุ่น แคนาดา ฟิจิ ลาว กัมพูชา
 
**กระเบื้องที่บริษัทและบริษัทย่อยผลิตประกอบด้วย**
* กระเบื้องเซรามิคปูพื้นและบุผนัง ภายใต้เครื่องหมายการค้า“ไดนาสตี้” (Dynasty)
* กระเบื้องเซรามิคปูพื้นและบุผนัง ภายใต้เครื่องหมายการค้า“ไทล์ ท้อป” (Tiletop)
* กระเบื้องเซรามิคปูพื้นและบุผนัง ภายใต้เครื่องหมายการค้า“โทมาฮอก” (Tomahawk)
* กระเบื้องเซรามิคปูพื้นและบุผนัง ภายใต้เครื่องหมายการค้า“จากัวร์ ” (Jaguar)
* กระเบื้องเซรามิคปูพื้นและบุผนัง ภายใต้เครื่องหมายการค้า“แอนนา” (Anna)
* กระเบื้องเซรามิคปูพื้นและบุผนัง ภายใต้เครื่องหมายการค้า“แวลู่” (Value)
* กระเบื้องเซรามิคปูพื้นและบุผนัง ภายใต้เครื่องหมายการค้า“มัสแตง” (Mustang

## ผู้ถือหุ้นรายใหญ่
* ข้อมูล ณ วันที่ 5 เมษายน 2556

## อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทไทยที่ก่อตั้งในปี พ.ศ. 2532
โคโดโมะ โนะ จิคัง

**โคโดโมะ โนะ จิคัง**  เป็นมังงะสัญชาติญี่ปุ่น ที่เขียนโดย วาตาชิยะ คาโวะรุ  มีเนื้อเรื่องเกี่ยวกับชีวิตของคุณครูที่ชื่อ อาโอกิ ไดสุเกะ ที่เข้ามาทำงานในโรงเรียนประถมฟุตะสึบะชิ และทำให้ โคโคโนเอะ ริน ตกหลุมรักเขา  มังงะเรื่องนี้ถูกตีพิมพ์ในนิตยสาร Comic High! ออกวางแผงวันแรกวันที่ 22 พฤษภาคม พ.ศ. 2548 จนกระทั่งตีพิมพ์เป็นตอนสุดท้าย ซึ่งวางแผงในวันที่ 22 เมษายน 2556 รวมทั้งสิ้น 93 ตอน  ฉบับรวมเล่มทั้งหมด 13 เล่ม เรื่องนี้ถูกนำมาทำเป็นอะนิเมะ และออกอากาศในประเทศญี่ปุ่นระหว่าง 21 มกราคม - 27 กรกฎาคม 2552 แต่เนื่องจากมีเนื้อหาที่ไม่ค่อยเหมาะสม ทำให้มีการเซ็นเซอร์ ด้วยวิธีการต่าง ๆ ในบางฉาก ในภาคที่ 2 ได้ออกเป็น โอวีเอ หรือ ออริจินัล วีดีโอ แอนิเมชั่น ระหว่างเดือน มกราคม - กรกฎาคม 2552 จำนวน 4 ตอนด้วยกัน และโอวีเอเสริม ในวันที่ 21 มกราคม 2554

## เนื้อเรื่อง
กล่าวถึงผู้ชายอายุ 23 ปี อาโอกิ ไดสุเกะ ที่เพิ่งจบมาหมาด ๆ และเข้ามาสอนในโรงเรียนประถม ชื่อ ฟุตะสึบะชิ เขาได้รับมอบหมายให้เป็นครูประจำชั้น 3 ห้อง 1 และทำให้เขาพบกับ โคโคโนเอะ ริน ซึ่งเธอนั้นตกหลุมรักเขา และพยายามทุกวิถีทางที่ทำให้เขาเป็นแฟนกับเธอ

## ตัวละคร

## ผลิตภัณฑ์
### มังงะ

### อะนิเมะ

### ไลต์โนเวล

## อ้างอิง

## แหล่งข้อมูลอื่น
*Anime official website 
*

หมวดหมู่:ดิโอเมเดีย
หมวดหมู่:ข้อโต้เถียงในการ์ตูนญี่ปุ่น
หมวดหมู่:การตรวจพิจารณาในสหรัฐ
กันกุลเอ็นจิเนียริ่ง

**บริษัท กันกุลเอ็นจิเนียริ่ง จำกัด (มหาชน)** (; ) กลุ่มบริษัทดำเนินธุรกิจผลิต จัดหา และจำหน่ายอุปกรณ์สำหรับระบบไฟฟ้าและระบบพลังงานทดแทนซึ่งครอบคลุมอยู่ในทุกขั้นตอนของระบบการส่งและจำหน่ายไฟฟ้าตั้งแต่โรงไฟฟ้าจนถึงผู้ใช้ไฟฟ้า นอกจากนี้บริษัทยังเป็นผู้ผลิตและจำหน่ายไฟฟ้าจากพลังงานทดแทนอีกด้วย

## ประวัติ
thumb|สำนักงานบริษัท กันกุลเอ็นจิเนียริ่ง จำกัด (มหาชน)

บริษัท กันกุลเอ็นจิเนียริ่ง จำกัด (มหาชน) ก่อตั้งขึ้นเมื่อวันที่ 5 สิงหาคม 2525 เพื่อประกอบธุรกิจนำเข้าและจัดจำหน่ายอุปกรณ์สำหรับระบบไฟฟ้าและอุปกรณ์อื่นๆที่เกี่ยวข้องให้แก่หน่วยงานต่างๆทั้งภาครัฐและเอกชน  บริษัทได้เข้าจดทะเบียนในตลาดหลักทรัพย์แห่งประเทศไทย ตั้งแต่วันที่ 10 สิงหาคม 2552

## การประกอบธุรกิจ
กลุ่มบริษัทฯ ดำเนินธุรกิจผลิต จัดหา และจำหน่ายอุปกรณ์สำหรับระบบไฟฟ้าและระบบพลังงานทดแทนซึ่งครอบคลุมอยู่ในทุกขั้นตอนของระบบการส่งและจำหน่ายไฟฟ้าตั้งแต่โรงไฟฟ้าจนถึงผู้ใช้ไฟฟ้า มีสินค้ากว่า 5,000 รายการ 

โครงสร้างการประกอบธุรกิจของกลุ่มบริษัทแบ่งออกเป็น 3 ส่วนได้แก่ 
*ธุรกิจผลิต จัดหาและจำหน่ายอุปกรณ์สำหรับระบบไฟฟ้าและระบบพลังงานทดแทน 
*ธุรกิจผลิตและจำหน่ายไฟฟ้าจากพลังงานทดแทน 
*ธุรกิจก่อสร้างโรงไฟฟ้าพลังงานทดแทน

โดยมีกลุ่มลูกค้าแบ่งออกเป็น 3 กลุ่มคือ กลุ่มลูกค้าภาครัฐ กลุ่มลูกค้าภาคเอกชน และกลุ่มลูกค้าต่างประเทศ 

## ผู้ถือหุ้นรายใหญ่
* ข้อมูล ณ วันที่ 12 มีนาคม 2568 

## อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2525
หมวดหมู่:ธุรกิจพลังงานและสาธารณูปโภค
ตราแผ่นดินของบังกลาเทศ

ตราแผ่นดินของบังกลาเทศ เริ่มใช้วันที่ พ.ศ. 2514 มีส่วนประกอบคือ
#โล่ เป็นรูป  ดอกบัวเผื่อนกำลังบานเหนือน้ำ ดอกบัวเผื่อนมีกลีบข้างละ 3 กลีบ ใบไม้ ดาวข้างละ 2 ดวง และดอกแพดดี้
## ดูเพิ่ม
*ธงชาติบังกลาเทศ
*เพลงชาติบังกลาเทศ

บังกลาเทศ
หมวดหมู่:สัญลักษณ์ของประเทศบังกลาเทศ
ดับบลิวเอชเอ อินดัสเตรียล ดีเวลลอปเมนท์

**บริษัท ดับบลิวเอชเอ อินดัสเตรียล ดีเวลลอปเมนท์ จำกัด (มหาชน)** ( ชื่อย่อ:WHAID)  บริษัทดำเนินการประกอบธุรกิจพัฒนานิคมอุตสาหกรรมเป็นหลัก โดยการพัฒนาที่ดินพร้อมระบบสาธารณูปโภคต่างๆ อาทิเช่น ถนน ระบบไฟฟ้า ระบบประปา ระบบโทรศัพท์ ระบบบำบัดน้ำเสีย ระบบกำจัดขยะ และสิ่งอำนวยความสะดวกอื่นๆ รวมถึงการให้บริการสาธารณูปโภคดังกล่าวหลังการขายให้แก่ผู้ประกอบการอุตสาหกรรมทั้งชาวไทยและชาวต่างประเทศ 
## ประวัติ
บริษัทฯ ได้จัดตั้งเริ่มประกอบธุรกิจ เมื่อวันที่ 15 สิงหาคม 2531 โดยโครงการนิคมอุตสาหกรรมเหมราชชลบุรี จังหวัดชลบุรี เป็นแห่งแรก เพื่อเป็นศูนย์รวมของอุตสาหกรรมเหล็ก และอุตสาหกรรมเพื่อการส่งออก ต่อมาได้จัดตั้งบริษัท อีสเทิร์นอินดัสเตรียลเอสเตท จำกัด ซึ่งเป็นบริษัทย่อยเพื่อดำเนินโครงการนิคมอุตสาหกรรมเหมราชตะวันออก (มาบตาพุด) จังหวัดระยองเป็นแห่งที่สอง ในเดือนกันยายน 2531 ซึ่งเป็นนิคมอุตสาหกรรมที่ผู้ประกอบการส่วนใหญ่เป็นประเภทกลุ่ม ปิโตรเคมี เคมี และอุตสาหกรรมเหล็ก ต่อมาในปี 2535 บริษัทได้มีการเพิ่มทุนและจำหน่ายหุ้นให้แก่ประชาชนทั่วไป และนำบริษัทเข้าจดทะเบียนในตลาดหลักทรัพย์แห่งประเทศไทย พร้อมทั้งแปลงสภาพเป็นบริษัทมหาชนในวันที่ 12 กรกฎาคม 2536และต่อมา บมจ.เหมราชพัฒนาที่ดิน ขายกิจการ ให้ บมจ.ดับบลิวเอชเอ คอร์ปอเรชั่น และเปลี่ยนชื่อเป็น บมจ.ดับบลิวเอชเอ อินดัสเตรียล ดีเวลลอปเมนท์ ตั้งแต่วันที่  11 พฤษภาคม 2561 เป็นต้นไป

## การประกอบธุรกิจ
บริษัทดำเนินการประกอบธุรกิจพัฒนานิคมอุตสาหกรรมเป็นหลัก โดยการพัฒนาที่ดินพร้อมระบบสาธารณูปโภคต่างๆ อาทิเช่น ถนน ระบบไฟฟ้า ระบบประปา ระบบโทรศัพท์ ระบบบำบัดน้ำเสีย ระบบกำจัดขยะ และสิ่งอำนวยความสะดวกอื่นๆ รวมถึงการให้บริการสาธารณูปโภคดังกล่าวหลังการขายให้แก่ผู้ประกอบการอุตสาหกรรมทั้งชาวไทยและชาวต่างประเทศ นอกจากนี้บริษัทยังจัดให้มีบริการระบบสาธารณูปโภคอื่นๆ เพิ่มเติม ได้แก่ การจัดการระบบอำนวยความสะดวก (Facility Management) ตลอดจนการจัดให้มีโรงงานสำเร็จรูปเพื่อเช่าและขายสำหรับผู้ประกอบการธุรกิจขนาดกลางและขนาดย่อมอีกด้วย 

การพัฒนานิคมอุตสาหกรรมของบริษัทฯจะเป็นการร่วมดำเนินงานกับการนิคมอุตสาหกรรมแห่งประเทศไทย (กนอ.) ปัจจุบันนิคมอุตสาหกรรมของบริษัทฯมี 4 แห่ง ได้แก่ 
*นิคมอุตสาหกรรมดับบลิวเอชเอ ชลบุรี 1(อยู่ภายใต้การดำเนินงานของ บมจ. ดับบลิวเอชเอ อินดัสเตรียล ดีเวลลอปเมนท์) 
*นิคมอุตสาหกรรมดับบลิวเอชเอ ตะวันออก (มาบตาพุด) (อยู่ภายใต้การดำเนินงานของบริษัท อีสเทิร์นอินดัสเตรียลเอสเตท จำกัด) 
*นิคมอุตสาหกรรมอีสเทิร์นซีบอร์ด (ระยอง) (อยู่ภายใต้การดำเนินงานของบริษัท อีสเทิร์นซีบอร์ดอินดัสเตรียลเอสเตท (ระยอง) จำกัด) 
*นิคมอุตสาหกรรมดับบลิวเอชเอ อีสเทิร์นซีบอร์ด (อยู่ภายใต้การดำเนินงานของบริษัท เหมราช อีสเทิร์นซีบอร์ดอินดัสเตรียลเอสเตท จำกัด) 

บริษัทได้พัฒนาและบริหารจัดการเขตอุตสาหกรรม 7 แห่ง ได้แก่  

**โครงการนิคมอุตสาหกรรม / เขตประกอบการอุตสาหกรรม**
*นิคมอุตสาหกรรมดับบลิวเอชเอ ชลบุรี 1
*นิคมอุตสาหกรรมดับบลิวเอชเอ ตะวันออก (มาบตาพุด)
*นิคมอุตสาหกรรมอีสเทิร์นซีบอร์ด (ระยอง)   
*นิคมอุตสาหกรรมดับบลิวเอชเอ อีสเทิร์นซีบอร์ด
*เขตประกอบการอุตสาหกรรมดับบลิวเอชเอ สระบุรี
*เขตประกอบการอุตสาหกรรมดับบลิวเอชเอ ระยอง 
*ดับบลิวเอชเอ โลจิสติกส์พาร์ค

## ผู้ถือหุ้นรายใหญ่
* ข้อมูล ณ วันที่ 1 เมษายน 2556 

## อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2531
หมวดหมู่:ธุรกิจพัฒนาอสังหาริมทรัพย์
อิตาเลียนไทย ดีเวล๊อปเมนต์

**บริษัท อิตาเลียนไทย ดีเวล๊อปเมนต์ จำกัด (มหาชน)** (; ITD) เป็นบริษัทก่อสร้างที่ตั้งอยู่ในกรุงเทพมหานคร ประเทศไทย ก่อตั้งขึ้นใน พ.ศ. 2501 ถือเป็นหนึ่งในบริษัทก่อสร้างที่ใหญ่ที่สุดในประเทศ และเป็นหนึ่งในสองผู้รับเหมาหลักที่มักได้รับการว่าจ้างสำหรับโครงการขนาดใหญ่ของรัฐบาล ร่วมกับช.การช่าง โครงการก่อสร้างในอดีตของบริษัท ได้แก่ ท่าอากาศยานสุวรรณภูมิ ส่วนแรกของรถไฟฟ้าบีทีเอส ส่วนเหนือของรถไฟฟ้ามหานคร สายสีน้ำเงิน และส่วนต่อขยายทางเหนือของทางยกระดับอุตราภิมุข

ใน พ.ศ. 2567 บริษัทนี้ประกาศผลขาดทุนทางการเงินจำนวนมาก ส่วนใหญ่เกิดจากความล้มเหลวของโครงการท่าเรือทวายในประเทศพม่า ซึ่งนำไปสู่วิกฤตสภาพคล่องและการลดอันดับความน่าเชื่อถือ

## ประวัติ
ใน พ.ศ. 2497 นายแพทย์ชัยยุทธ กรรณสูต ชาวไทย กับ Giorgio Berlingieri ชาวอิตาลี ร่วมมือกันในโครงการกู้ซากเรือจม 5 ลำ และพัฒนาความสัมพันธ์กัน โดยพวกเขาได้ก่อตั้งบริษัทก่อสร้างชื่อ อิตาเลียนไทย ดีเวล๊อปเมนต์ (ไอทีดี) เมื่อวันที่ 15 สิงหาคม พ.ศ. 2501 ต่อมา วันที่ 22 พฤศจิกายน พ.ศ. 2528 บริษัทฯ ได้รับพระมหากรุณาธิคุณโปรดเกล้าพระราชทานพระบรมราชานุญาตให้เป็นบริษัทภายใต้พระบรมราชูปถัมภ์ (Royal Patronage by the King) และโปรดเกล้าพระราชทานครุฑพ่าห์ จากนั้นใน พ.ศ. 2537 บริษัทนี้ได้เข้าจดทะเบียนในตลาดหลักทรัพย์แห่งประเทศไทย โดยมีทุนจดทะเบียน 2,500 ล้านบาท ภายหลังเปลี่ยนชื่อบริษัทเป็น บริษัท อิตาเลียนไทย ดีเวล๊อปเมนต์ จำกัด (มหาชน) โดยบริษัทมีหน้าที่รับผิดชอบในการก่อสร้างท่าอากาศยานสุวรรณภูมิที่แล้วเสร็จใน พ.ศ. 2549

## ผู้ถือหุ้นรายใหญ่
* ข้อมูล ณ วันที่ 2 เมษายน พ.ศ. 2568 

## อ้างอิง

## แหล่งข้อมูลอื่น

* 

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2501
หมวดหมู่:ธุรกิจพัฒนาอสังหาริมทรัพย์
หมวดหมู่:ความสัมพันธ์ไทย–อิตาลี
รายพระนามเจ้าผู้ครองนครแพร่

**รายพระนามเจ้าผู้ครองนครแพร่** นับตั้งแต่ พญาพล พระราชนัดดาในพระมหากษัตริย์แห่งน่านเจ้าทรงก่อตั้งนครรัฐแพร่

## รายพระนามเจ้าผู้ครองนครแพร่
### ยุคนครรัฐแพร่อิสระ

### ภายใต้การปกครองของขอม
พ.ศ. 1654 – พ.ศ. 1773 นครรัฐแพร่ตกอยู่ในอำนาจการปกครองของขอม ขอมได้เปลี่ยนชี่อเมืองเป็น "นครโกศัย" ภายหลังพวกขอมได้ถูกกองทัพของพ่อขุนศรีอินทราทิตย์และพ่อขุนผาเมืองขับไล่ออกไป แล้วตั้งกรุงสุโขทัยเป็นราชธานี อิทธิพลของขอมจึงหมดไปจากดินแดนแถบนี้ นครรัฐแพร่จึงเป็นอิสระอีกครั้ง

### ยุคขึ้นกับล้านนา

### ยุคขึ้นกับพม่า
พ.ศ. 2101 – พ.ศ. 2314 อาณาจักรล้านนา รวมทั้งนครแพร่ตกอยู่ในอำนาจของพม่าในฐานะประเทศราชบ้าง เป็นอิสระบ้างขึ้นอยู่กับกรุงศรีอยุธยาบ้าง (รายพระนามเจ้าเมืองเท่าที่ปรากฏมีเพียง 2 องค์ นอกนั้นยังไม่มีหลักฐานข้อมูล)

### ยุคขึ้นกับกรุงธนบุรี
พ.ศ. 2314 – พ.ศ. 2325 เป็นเมืองขึ้นกรุงธนบุรี

### ขึ้นกับกรุงรัตนโกสินทร์
พ.ศ. 2325 – พ.ศ. 2445 เป็นเมืองขึ้นกรุงรัตนโกสินทร์

## อ้างอิง
* หนังสือเชื้อสายเจ้าหลวงเมืองแพร่ ๔ สมัย โดย บัวผิว วงศ์พระถาง
* หมุดหมายประวัติศาสตร์ล้านนา รวมบทความวิชาการในวาระครบรอบ ๖ ทศวรรษ ศาสตราจารย์สรัสวดี-รองศาสตราจารย์สมโชติ อ๋องสกุล

หมวดหมู่:ประวัติศาสตร์ของจังหวัดแพร่

หมวดหมู่:เจ้าหลวง
พ
พ
หมวดหมู่:เจ้านายฝ่ายเหนือ
หมวดหมู่:รายชื่อเกี่ยวกับจังหวัดแพร่
หมวดหมู่:รายชื่อชาวไทยแบ่งตามหน้าที่
แอล.พี.เอ็น.ดีเวลลอปเมนท์

**บริษัท แอล.พี.เอ็น.ดีเวลลอปเมนท์ จำกัด (มหาชน)** ( ชื่อย่อ:LPN) บริษัทดำเนินกิจการเป็นผู้พัฒนาอสังหาริมทรัพย์แบบครบวงจร โดยมีการพัฒนาโครงการในหลากหลายรูปแบบทั้งอาคารชุดสำนักงาน อาคารชุดพักอาศัย มินิออฟฟิศ เขตอุตสาหกรรมขนาดย่อม คอนโดมิเนียม รวมถึงโครงการจัดสรรย่านชานเมือง โดยโครงการต่างๆ ส่วนมากมักเป็นอาคารสูงตั้งอยู่ใจกลางเมือง

## ประวัติ
เป็นบริษัทพัฒนาอสังหาริมทรัพย์ ก่อตั้งขึ้นเมื่อวันที่ 21 มิถุนายน พ.ศ. 2532 โดยในวันที่ 21 มิถุนายน พ.ศ.2537 บริษัทได้จดทะเบียนแปรสภาพเป็นบริษัทมหาชน โดยตลาดหลักทรัพย์แห่งประเทศไทยได้รับบริษัทเข้าเป็นบริษัทจดทะเบียนในตลาดหลักทรัพย์โดยใช้ชื่อย่อหลักทรัพย์ว่า “LPN”

## การประกอบธุรกิจ
บริษัท บริษัทย่อย และบริษัทร่วม ประกอบธุรกิจใน 2 ส่วน ทั้งการผลิตและการให้บริการที่ต่อเนื่องกันตลอดทั้งกระบวนการ ได้แก่ ธุรกิจพัฒนาอสังหาริมทรัพย์และธุรกิจการให้บริการด้านการบริหารโครงการอสังหาริมทรัพย์แบบครบวงจร 

## ผู้ถือหุ้นรายใหญ่
* ข้อมูล ณ วันที่ 14 กุมภาพันธ์ 2568 

## อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทไทยที่ก่อตั้งในปี พ.ศ. 2532
หมวดหมู่:ธุรกิจพัฒนาอสังหาริมทรัพย์
ตราแผ่นดินของสหรัฐอาหรับเอมิเรตส์

ตราแผ่นดินของสหรัฐอาหรับเอมิเรตส์ () ประกาศใช้อย่างเป็นทางการเมื่อ ค.ศ. 1973 แก้ไขแบบตราเมื่อ ค.ศ. 2008. 

ตราแผ่นดินมีลักษณะเป็นรูป เหยี่ยวสีทอง (เหยี่ยวแห่งกูเรช) ประกอบวงกลมรูปธงชาติสหรัฐอาหรับเอมิเรตส์ที่ใจกลางหน้าอกเหยี่ยว ล้อมรอบด้วยดาวห้าแฉก 7 สื่อถึงรัฐเจ้าผู้ครองนครทั้งเจ็ด. อนึ่ง แบบตราแผ่นดินระหว่าง ค.ศ. 1973 ถึง ค.ศ. 2008 ที่ใจกลางหน้าอกเหยี่ยว มีรูปเรือใบอาหรับแล่นในทะเล ตำแหน่งล่างสุดของโล่ ประกอบด้วยแถบแพรสีแดง จารึกชื่อประเทศในภาษาอาหรับด้วยอักษรคูฟิก.

## ดูเพิ่ม
* ประธานาธิบดีสหรัฐอาหรับเอมิเรตส์
* เพลงชาติสหรัฐอาหรับเอมิเรตส์

## อ้างอิง

## แหล่งข้อมูลอื่น
*Emblem Of UAE Flag

สหรัฐอาหรับเอมิเรตส์
หมวดหมู่:สัญลักษณ์ของประเทศสหรัฐอาหรับเอมิเรตส์
โตโย-ไทย คอร์ปอเรชั่น

**บริษัท โตโย-ไทย คอร์ปอเรชั่น จำกัด (มหาชน) ** ( ชื่อย่อ:TTCL) บริษัทประกอบธุรกิจให้บริการด้านการออกแบบวิศวกรรม การจัดหาเครื่องจักรและอุปกรณ์ และการก่อสร้างโรงงานแบบครบวงจรที่ใหญ่ที่สุดในประเทศไทย โดยมีกลุ่มลูกค้าเป้าหมายหลักได้แก่ ผู้ประกอบการในอุตสาหกรรมพลังงานปิโตรเคมี และเคมีภัณฑ์ ทั้งในประเทศไทยและต่างประเทศ 

## ประวัติ
บริษัท โตโย-ไทย คอร์ปอเรชั่น จำกัด (มหาชน) จดทะเบียนจัดตั้งเป็นบริษัทจำกัด เมื่อ พ.ศ. 2528 เพื่อประกอบธุรกิจการให้บริการด้านการออกแบบวิศวกรรม การจัดหาเครื่องจักรและอุปกรณ์ และการก่อสร้างโรงงานอุตสาหกรรมแบบครบวงจร ภายใต้การร่วมทุนกันของ Toyo Engineering Corporation (“TEC”) (ประเทศญี่ปุ่น) และบมจ. อิตาเลียนไทย ดีเวล๊อปเมนต์ (“ITD”) รวมทั้งบุคคลที่เกี่ยวข้อง ในสัดส่วนร้อยละ 49.0และ ร้อยละ 51.0 ตามลำดับ โดยจัดเป็นบริษัทผู้ให้บริการ Integrated EPC รายแรกและรายเดียวของประเทศไทยที่มีความสามารถในการให้บริการอย่างครบวงจรด้วยตนเอง 

ในเดือนมิถุนายน 2552 บริษัทเสนอขายหุ้นต่อประชาชนและนำหุ้นเข้าจดทะเบียนในตลาดหลักทรัพย์แห่งประเทศไทย เพื่อเป็นการเตรียมความพร้อมด้านสถานะทางการเงิน และเสริมสร้างความน่าเชื่อถือสำหรับลูกค้าในต่างประเทศ ในปี 2553 บริษัทได้ลงนามข้อตกลงเข้าเป็นพันธมิตรกับ ชิโยดะ คอร์ปอเรชั่น ซึ่งเป็นกลุ่มผู้รับเหมาระดับโลกที่ใหญ่ที่สุดเป็นอันดับ 2 ในประเทศญี่ปุ่น และเป็น 1 ใน 50 สุดยอดบริษัทของเอเชีย โดยกลุ่มชิโยดะ เข้าถือหุ้นในบริษัทคิดเป็น 7% ของทุนจดทะเบียน 

## การประกอบธุรกิจ
บริษัทประกอบธุรกิจการให้บริการด้านการออกแบบวิศวกรรมและการก่อสร้างโรงงานแบบครบวงจร โดยสามารถแบ่งงานออกเป็น 3 ส่วนหลัก ได้แก่  
*การออกแบบวิศวกรรม (Engineering Design) 
*การจัดซื้อจัดหาเครื่องจักรและอุปกรณ์ (Procurement of Machinery and Equipment) 
*การก่อสร้างโรงงานอุตสาหกรรม (Construction) 

## ผู้ถือหุ้นรายใหญ่
* ข้อมูล ณ วันที่ 15 มีนาคม 2556 

## อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2528
หมวดหมู่:ธุรกิจพัฒนาอสังหาริมทรัพย์
เจ้าบัวทิพย์ ณ เชียงใหม่

**เจ้าบัวทิพย์ ณ เชียงใหม่** เป็นพระธิดาในเจ้าแก้วนวรัฐ เจ้าผู้ครองนครเชียงใหม่ เป็นพี่สาวของเจ้าอุตรการโกศล (ศุขเกษม ณ เชียงใหม่) และเจ้าราชบุตร (วงศ์ตวัน ณ เชียงใหม่)

เจ้าบัวทิพย์มีความสนใจด้านศิลปวัฒนธรรม ด้วยส่งเสริมให้มีการ "ฟ้อนเล็บ" จัดแสดงแก่แขกบ้านแขกเมืองและประชาชนทั่วไปให้ได้รับชมช่วงเจ้าแก้วนวรัฐครองเมืองเชียงใหม่

## พระประวัติ
เจ้าบัวทิพย์ ณ เชียงใหม่ เป็นพระธิดาในเจ้าแก้วนวรัฐ เจ้าผู้ครองนครเชียงใหม่องค์ที่ 9 เกิดแต่เจ้าจามรีวงศ์ มีพี่น้องคือ เจ้าอุตรการโกศล (ศุขเกษม ณ เชียงใหม่) และเจ้าราชบุตร (วงศ์ตวัน ณ เชียงใหม่)

thumb|left|เจ้าสร้อยดารา สิโรรส พระธิดา
เจ้าบัวทิพย์สมรสครั้งแรกกับ ร้อยตรี เจ้ากุย สิโรรส มีธิดาด้วยกันหนึ่งคนคือ เจ้าสร้อยดารา สิโรรส ซึ่งถึงแก่กรรมเมื่ออายุ 10 ปี ภายหลังทั้งเจ้าบัวทิพย์และเจ้ากุยได้แยกทางกัน ต่อมาเจ้าบัวทิพย์ได้สมรสกับพระยาวิสูตรสาครดิษฐ์ (สาย โชติกเสถียร) ซึ่งขณะนั้นยังดำรงตำแหน่งเป็น *พระยานริศรราชกิจ* ข้าหลวงใหญ่เทศาภิบาลประจำมณฑลพายัพ

เจ้าบัวทิพย์สมรสใหม่อีกครั้งกับเจ้าราชภาคินัย (เมืองชื่น ณ เชียงใหม่) แต่ไม่มีบุตรธิดาด้วยกัน เจ้าดารารัศมี พระราชชายาได้ทูลเจ้าแก้วนวรัฐ ว่าให้เจ้าบัวทิพย์รับเลี้ยงเจ้าวงศ์จันทร์ คชเสนี ธิดาของเจ้าราชบุตร (วงศ์ตวัน ณ เชียงใหม่) มาเลี้ยงดูเป็นบุตร แทนลูกสาวคนเดียวที่เสียชีวิตไป ต่อมาเจ้าเมืองชื่นสมรสใหม่กับหม่อมจันทร์เทพ ณ เชียงใหม่ มีบุตรธิดาสี่คน เจ้าบัวทิพย์จึงให้ความอุปการะดูแลบุตรของสามีที่เกิดแต่อนุภรรยาเช่นกัน หนึ่งในนั้นคือเจ้าดวงเดือน ณ เชียงใหม่ นอกจากนี้ยังอุปการะสมพันธ์ โชตนา (สกุลเดิม ดวงสิงห์) ศิลปินแห่งชาติ สาขาศิลปะการแสดง (นาฏศิลป์พื้นเมืองล้านนา) ปี พ.ศ. 2542 เป็นบุตรบุญธรรม

เจ้าบัวทิพย์เป็นผู้ได้รับหน้าที่ดูแลคุ้มเจดีย์กิ่ว ริมแม่น้ำปิง แต่ในช่วงสงครามโลกครั้งที่สองเจ้าบัวทิพย์ได้ลี้ภัยอยู่บ้านแม่ออน อำเภอสันกำแพงกับครอบครัว เมื่อเจ้าบัวทิพย์สิ้นชีวิตลง ท่านได้เขียนพินัยกรรมมอบมรดกแก่เจ้าวงศ์จันทร์ คชเสนี แต่เพียงผู้เดียว

## ความสนใจ
เจ้าบัวทิพย์สนใจในด้านศิลปวัฒนธรรมเป็นอันมาก ในปี พ.ศ. 2474 ได้ทรงรวบรวมเด็กผู้หญิงในคุ้มให้ครูหลวงฝึกสอนการรำท่วงท่าต่าง ๆ เจ้าแก้วนวรัฐผู้เป็นบิดาก็ทรงให้การสนับสนุนอย่างเต็มที่ และได้ประทานให้หม่อมแส หม่อมในพระองค์ซึ่งเชี่ยวชาญเชิงฟ้อนเป็นผู้ควบคุมการฝึก ระหว่างนี้ได้มีการแสดงออกรับแขกบ้านแขกเมืองและประชาชนรับชม แต่หลังการพิราลัยของเจ้าแก้วนวรัฐ การแสดงดังกล่าวจึงชะงักไป 

## ลำดับสาแหรก



## อ้างอิง

หมวดหมู่:บุคคลจากจังหวัดเชียงใหม่
หมวดหมู่:เจ้านายฝ่ายเหนือ
หมวดหมู่:เจ้าแก้วนวรัฐ
หมวดหมู่:สกุล ณ เชียงใหม่
หมวดหมู่:สกุลสิโรรส
หมวดหมู่:ราชธิดาในเจ้าผู้ครองนครฝ่ายเหนือ
หมวดหมู่:เจ้าหญิงเชียงใหม่
หมวดหมู่:สกุลโชติกเสถียร
หมวดหมู่:ชาวไทยเชื้อสายกะเหรี่ยง